หลักสูตรอบรม จป บริหาร เหมาะสำหรับผู้ที่ต้องการทำงานในสายงานเจ้าหน้าที่ความปลอดภัยในการทำงาน และลูกจ้างระดับบริหารทุกคนที่ทำงานในบริษัทหรือสถานประกอบกิจการทั้ง 14 ประเภท ตามที่ตามกฎกระทรวงกำหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทำงาน พ.ศ. 2549 ได้กำหนด ซึ่งหากคุณทำงานอยู่ในระดับบริหาร บริษัทหรือสถานประกอบกิจการจะต้องส่งคุณเข้าอบรม จป บริหาร ภายใน 180 วันนับแต่วันที่เข้ารับตำแหน่งในระดับบริหาร อีกทั้งหากคุณเป็นเจ้าของกิจการและกิจการของคุณไม่มีลูกจ้างระดับบริหารเลย คุณเจ้าของกิจการก็จะต้องเข้าอบรม จป บริหาร เองทันทีอย่างไรก็ตาม แม้ว่าทุกคนจะสามารถเข้ารับการอบรม จป บริหาร ได้ แต่ก็ใช่ว่าทุกคนจะเป็น จป บริหาร ได้ทุกคน เนื่องจากการจะเป็น จป บริหาร ได้นั้นคุณจะต้องมีคุณสมบัติเหมาะสม โดยมีคุณสมบัติดังต่อไปนี้
เป็นลูกจ้างระดับผู้บริหาร เช่น ตำแหน่งผู้จัดการ ผู้อำนวยการ เป็นต้น
ต้องเข้ารับการอบรม จป บริหาร 12 ชั่วโมง หรือเคยเป็น จป บริหาร ตามประกาศกระทรวง พ.ศ. 2540
กฎหมายไม่ได้กำหนดเรื่อง อายุ ระดับการศึกษา หรือคุณสมบัติอื่น และที่สำคัญไม่จำเป็นต้องผ่านการอบรม จป หัวหน้างาน มาก่อน